05/01/2012 | Administración LocalMunicipal
Ferrol
Facenda e Patrimonio
Aprobación modificación ordenanza Teatro Jofre e Centro Torrente Ballester

O día 29-12-2010 aprobouse, por acordo plenario, a modificación da Ordenanza reguladora do prezo público pola utilización dos servizos e instalacións culturais do teatro Jofre, incorporandose a mesma o Centro Torrente Ballester A redacción dos artigos modificados é como segue: “O artigo 1 queda redactado como segue: No uso das facultades concedidas polo artigo 106 da Lei 7/1985, de 2 de abril, reguladora das bases do réxime local e de conformidade co disposto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais, este Concello establece a imposición dun prezo público pola utilización dos servizos e instalacións culturais do Teatro Jofre o do Centro Torrente Ballester” O artigo 2 queda redactado como segue: “Obxecto do prezo público. E obxecto do presente prezo público: -o uso por persoas físicas ou xurídicas dos espazos e instalacións propias do Teatro Jofre o do Centro Torrente Ballester para a celebración de eventos e actos previamente autorizados polo órgano que teña asignada esta competencia. -o acceso aos actos e actividades culturais ou de outra índole organizados polos órganos competentes desta administración.” O artigo 3 queda redactado como segue: “Obriga de aboamento A solicitude de uso de calquera dos espazos e instalacións do Teatro Jofre e do Centro Torrente Ballester así como a solicitude de acceso aos actos culturais e doutra índole organizados polo Concello, determinará a obriga do aboamento da prezo público.” O artigo 4 queda redactado como segue: “Obrigados ó aboamento Terán a obriga do aboamento a persoa física ou xurídica que solicite o uso ou acceso do Teatro Jofre ao do Centro Torrente Ballester” O artigo 5 queda redactado como segue: A utilización do Teatro Jofre para a celebración de eventos e actos por entidades e personas distintas a este Concello, ou os seus organismos autonomos, previa autorización expresa do órgano que teña asignada esta competencia: a) Cesión do Teatro Jofre durante un prazo de 24 h ou fracción menor: -sábados, domingos, festivos e vísperas: 1.750,00€ -resto dos días: 1.250,00€ Superada a cesión inicial de 24 h poderán autorizarse cesións por un período mínimo de 8 horas: -sábados, domingos, festivos e vísperas: 625,00€ -resto dos días: 450,00€ A presente tarifa non será aplicable, polo tanto, ao réxime de taquilla regulado no parágrafo primeiro da diposición adicional segunda da presente Ordenanza. b) Cesión do ambigú do Teatro Jofre ou das salas anexas: Prezo dia: 250,00€ (por cada un dos espazos autorizados). No caso de que un período obxeto de liquidación afecte a sábados, domingos, festivos e vísperas, xunto con días que non teñan dito carácter aplicarase o prezo público correspondente a sábados, domingos, festivos e vísperas para todo o período autorizado. O prezo da citada tarifa (básica) comprende a apertura do Teatro, subministración de electricidade e auga e utilización de equipamentos de iluminación e son, correspondendo o persoal do Teatro Jofre a supervisión de todas as accións para garantir un correcto uso das instalacións. A provisión doutros equipamentos e servizos serán orzamentados aparte, atendendo ao contido de cada unha das solicitudes, por un importe igual ao custo dos servizos solicitados. c) Cesión do Centro Torrente Ballester por día ou fracción: -Utilización do Auditorio para a realización de actos por entidades con fins mercantís ou profesionais. 300,00€ O prezo comprende a apertura do Centro Torrente Ballester, o subministro de electricidade e auga e a utilización do equipamentos de iluminación e son. Corresponde ao persoal do Centro a supervisión de todas as accións para garantir un correcto uso das instalacións. A provisión doutros equipamentos e servizos serán orzamentados aparte, atendendo ao contido da solicitude. En todo caso, o seu importe será igual ao custo dos servizos solicitados. -Salas de exposicións do Centro Torrente Ballester: •quincena ou fracción: 200,00€ •mes ou fracción superior a quincena: 350,00€ A montaxe e a desmontaxe da exposición correrá a cargo da persoa ou entidade autorizada á cesión, baixo a supervisión do persoal municipal do Centro Torrente Ballester. Acceso aos espectáculos e actividades organizadas polo órgano competente da administración municipal no Teatro Jofre. Mediante resolución motivada en estratexias de captación ou formación do público ou de política cultural, o órgano que teña asignada esta competencia, poderá establecer un prezo único por espectáculo, establecer o prezo cero, ou calquera outra medida que se estime oportuna. Acceso aos espectáculos e actividades organizadas polo órgano competente da administración municipal no Auditorio do Centro Torrente Ballester. Mediante resolución motivada en estratexias de captación ou formación do público ou de política cultural, o órgano que teña asignada esta competencia, poderá establecer un prezo único por espectáculo, establecer o prezo cero, ou calquera outra medida que se estime oportuna.” O artigo 6 queda redactado como segue: “Exencións do prezo: - Teñen exención do pago correspondente a esta tarifa (básica) as asociacións culturais do Municipio -debidamente rexistradas- sempre que consten no logotipo dos materiais promocionais da actividade organizada a colaboración co Padroado de Música e Artes Escénicas de Ferrol, ou a Concellería. - Asi mesmo a declaración de interese social ou cultural da actividade a desenvolver, por parte do órgano que teña asignada a dita competencia, poderá implicar a exención da tarifa básica. - A asistencia de nenos/as e mozos/as a actividades organizadas en consorcio cos centros de ensino -non universitarios- resultarán gratuítas, salvo aquelas que se acollan ao convenio asinado entre o Padroado ou a Concellería e a AGADIC, ou outras institucións, onde rexerán os prezos mínimos contemplados no mesmo. - Os e as menores de 16 anos, os e as estudantes, as persoas desempregadas, as persoas con discapacidades e as persoas xubiladas, debidamente acreditadas, beneficiaranse dun desconto do 20% sobre o prezo de entrada en todos os espectáculos que programen os órganos competentes da xestión das instalacions. - As persoas integrantes das asociacións culturais inscritas no rexistro municipal poderán acollerse a un desconto do 20% sobre os prezos da programación cultural, previa adquisición dun carné expedido polo Negociado de Cultura. - Os grupos organizados de 15 ou máis persoas poderanse acoller a un desconto do 20% sobre os prezos marcados para o espectáculo escollido, previa solicitude expresa ó órgano competente. En todo caso as bonificacións anteriormente contempladas non terán carácter acumulativo.” Añádese unha disposición adicional, á que corresponde a numeración de segunda, co seguinte tenor: Mediante a resolución motivada do concelleiro-delegado de Cultura poderá aprobarse que o pagamento da actividade contratada dentro da programación que desenvolva o Concello de Ferrol, será aboada, ben mediante a entrega á entidade contratada do importe da taquilla derivada polo dito espectáculo, ben polo importe da dita taquilla, ou dunha porcentaxe, incrementado co aboamento dunha cantidade fixa. En caso de que a actividade sexa desenvolta por unha entidade á que corresponde a exención da tarifa primeira recollido no artigo 6 da ordenanza reguladora, unicamente será autorizable por resolución motivada do Concelleiro de Cultura o réxime de taquilla (na súa modalidade primeira) referido no parágrafo anterior, se resulta acreditado que as cantidades recibidas en concepto de subvencións públicas para o dito espectáculo incrementada pola recadación en taquilla que dela derive non supera o coste do espectáculo.” Añádese unha disposición adicional, á que corresponde a numeración de terceira, co seguinte tenor: Delégase no concelleiro-delegado de Cultura a determinación, de forma razoada, do réxime de abonos para as actuacións que se programen no Teatro Jofre ou no Centro Torrente Ballester. En todo caso, o dito réxime de abonos non poderá supor unha reducción superior ao 40% das tarifas ordinarias. A redacción da presente modificación da ordenanza entrará en vigor o día da súa publicación no Boletín Oficial da Provincia (BOP), e permanecerá en vigor ata a súa modificación ou derrogación expresa.” O que se fai público para xeral coñecemento, podendo interpoñerse recurso contencioso administrativo contra o presente acordo no prazo de dous meses, contados a partir da publicación deste edito no Boletín Oficial da Provincia, perante a Sala do Contencioso Administrativo do Tribunal Superior de Xustiza de Galicia. Ferrol, 30 de nadal 2011. O alcalde Jose Manuel Rey Varela